wickkiey/tamil-wikipedia-chunked huggingface dataset:
# இலங்கை சனாதிபதிப் பதவி வறிதாதல், பதவியிறக்கல் மற்றும் மீள்நிரப்பல்

## விமர்சனங்கள்

1978ம் ஆண்டில் இரண்டாம் குடியரசு யாப்புப் பற்றிய விவாதத்தில் கலாநிதி என்.எம். பெரேரா குறிப்பிட்ட பின்வரும் விடயங்களைக் கவனத்தில் கொள்ளல் வேண்டும்  
- சனாதிபதியைப் பதவி நீக்கம் செய்வது தொடர்பான சட்டவிதிகள் யாப்பில் இடம்பெற்றபோதிலும்கூட இது நடைமுறைக்கு சாத்தியப்படுமா? என்பது கேள்விக் குறியே.
- சனாதிபதிக்கெதிராக முறையில் குற்றப்பிரேரணை ஒன்றினை கொண்டு வர முனையும் நிலையில் சனாதிபதி நாடாளுமன்றத்தைக் கலைத்துவிட்டால் ஒன்றுமே செய்யமுடியாது போகும். (குற்றப்பிரேரணையை சபாநாயகர் ஏற்றபின் திர்ப்பு வரும்வரை நாடாளுமன்றத்தைக் கலைக்கும் அதிகாரத்தினைச் சனாதிபதி இழந்துவிடுகிறார்)
- மேலும் யாப்புவிதிகளை நுணுக்கமாக ஆராயும்போது உயர்நீதிமன்றம் இப்பிரேரணையை விசாரணைக்கு எடுத்துக்கொள்ளும் சந்தர்ப்பத்தில் பிரதிவாதியின் சார்பில் யாரை விசாரிப்பதென்ற தெளிவுகளும் கூறப்படவில்லை.
# இலங்கை சனாதிபதிப் பதவி வறிதாதல், பதவியிறக்கல் மற்றும் மீள்நிரப்பல்

## சனாதிபதி பதவி வெற்றிடமானால் மீள் நிரப்பல்

நிறைவேற்றதிகாரம் கொண்ட சனாதிபதிப்பதவி அவரது பதவிக்காலம் முடிவதற்கு முன்னர் வெற்றிடமானால் அடுத்துவரும் சனாதிபதியைத் தேர்ந்தெடுப்பதற்கான ஏற்பாடுகள் இலங்கைச் சனநாயக சோசலிசக் குடியரசின் அரசியலமைப்பில் 37ம் உறுப்புரை, 40ம் உறுப்புரை போன்றவற்றிலும் 1981ம் ஆண்டு 2ம் இலக்க சனாதிபதியைத் தெரிவுசெய்வது தொடர்பான (விசேட ஏற்பாடு) சட்ட மூலத்தின் மூலமும் தெரிவிக்கப்பட்டுள்ளது.  
அரசியலமைப்பின் 37ம் உறுப்புரையின் 1ம் பந்தியில் சனாதிபதிக்குரிய தத்துவங்களும், கடமைகளும், பணிகளும் முதலமைச்சினால் பிரயோகிக்கப்படுதலும், புரியப்படுதலும், நிறைவேற்றப்படுதலும் எனும் தலைப்பின் கீழ் பின்வருமாறு கூறப்பட்டுள்ளது.  
::சனாதிபதியின் சுகயீனம் காரணமாக, இலங்கையில் இல்லாமை காரணமாக அல்லது வேறேதும் காரணமாகத் தமது பதவிக்குரிய தத்துவங்களையும், கடமைகளையும், பணிகளையும் பிரயோகிப்பதற்கும், புரிவதற்கும், நிறைவேற்றுவதற்கும் இயலாதிருப்பாரெனக் கருதுவாரெனில் அத்தகைய காலத்தின் போது சனாதிபதி என்ற பதவியில் முதலமைச்சரைச் சனாதிபதி என்ற பதவிக்குரிய தத்துவங்களையும், பணிகளையும் பிரயோகிப்பதற்கும் புரிவதற்கும் நிறைவேற்றுவதற்கும் அவர் (சனாதிபதி) நியமிக்கலாம் என்பதுடன் அத்தகைய காலத்தின்போது முதலமைச்சர் என்ற பதவியில் பதிற்கடமை ஆற்றுவதற்கென ஏனைய அமைச்சர்களில் ஒருவரையும் நியமிக்கலாம்.  
இச்சந்தர்ப்பத்தில் முதலமைச்சர் பதவி வறிதாக இருப்பின் அல்லது செயலாற்ற இயலாதிருப்பின் அத்தகைய காலப்பகுதியின் போது சனாதிபதியின் பதவிக்கான தத்துவங்களையும்ää கடமைகளையும், பணிகளையும் பிரயோகிப்பதற்கும், புரிவதற்கும், நிறைவேற்றுவதற்கும் அவர் சபாநாயகரை நியமிக்கலாம்.  
*37ம் உறுப்புரையில் குறிப்பிடப்பட்டுள்ள விபரங்கள் ஒரு தற்காலிக நிலையாகும்.*
# இலங்கை சனாதிபதிப் பதவி வறிதாதல், பதவியிறக்கல் மற்றும் மீள்நிரப்பல்

## சனாதிபதிப்பதவி வெற்றிடமான சந்தர்ப்பம்

1993 மே 1ம் திகதி இலங்கை சனநாயக சோசலிசக் குடியரசின் 2வது நிறைவேற்றதிகாரமிக்க சனாதிபதி ரனசிங்க பிரேமதாச அவர்கள் படுகொலை செய்யப்பட்டதையடுத்து சனாதிபதிப்பதவி வெற்றிடமானது. (யாப்பின் 38ம் உறுப்புரையின் 1ம் பந்தி (அ) பிரிவின்படி)  
இந்நிலையில் (சனாதிபதியின் பதவிக்காலம் முடிவதற்கு முன்னர் அவரின் பதவி வறிதாகும் நிலையில்) நாடாளுமன்றம், நாடாளுமன்ற உறுப்பினருள் ஒருவரை சனாதிபதியாகத் தேர்ந்தெடுக்க வேண்டுமென அரசியலமைப்பின் 40ம் உறுப்புரையில் (1) அ, ஆ, இ பிரிவுகளில் கூறப்பட்டுள்ளது.  
::சனாதிபதிப் பதவிக்கு அவ்வாறு தெரிவு செய்யப்படுபவர் பதவி வறிதாகிச் செல்லும் சனாதிபதியின் பதவிக்காலத்தில் முடிவுறாதெஞ்சியுள்ள காலத்திற்கு மட்டுமே பதவி வகித்தல் வேண்டும்.  
அத்தகைய வெற்றிடம் ஏற்பட்ட பின்னர் இயன்றளவு விரைவாகவும் எச்சந்தர்ப்பத்திலும் அத்தேதியிலிருந்து ஒரு மாதத்திற்குப் பிந்தாமலும் தேர்தல் நடத்தப்படல் வேண்டும். நாடாளுமன்றம் சட்டத்தினால் ஏற்பாடு செய்யக்கூடியவாறான அத்தகயை நடவடிக்கை முறைக்கிணங்க அத்தகைய தேர்தல், இரகசிய வாக்களிப்பு மூலமும், அளிக்கப்பட்ட வாக்குகள் பூரணப்பெரும்பான்மை மூலமும் நடைபெறுதல் வேண்டும்.  
அத்தகைய வெற்றிடம் ஏற்பட்ட பின்னர் இயன்றளவு விரைவாகவும் எச்சந்தர்ப்பத்திலும் அத்தேதியிலிருந்து ஒரு மாதத்திற்குப் பிந்தாமலும் தேர்தல் நடத்தப்படல் வேண்டும். நாடாளுமன்றம் சட்டத்தினால் ஏற்பாடு செய்யக்கூடியவாறான அத்தகயை நடவடிக்கை முறைக்கிணங்க அத்தகைய தேர்தல், இரகசிய வாக்களிப்பு மூலமும், அளிக்கப்பட்ட வாக்குகள் பூரணப்பெரும்பான்மை மூலமும் நடைபெறுதல் வேண்டும்.  
அரசியலமைப்பின் 40 (1) (இ) பிரிவு அத்தகைய வெற்றிடம் ஏற்பட்ட காலத்திற்கும், புதிய சனாதிபதிப்பதவி ஏற்கின்ற காலத்திற்குமிடைப்பட்ட காலத்தின்போது சனாதிபதிப்பதவியில் முதலமைச்சர் பதிற்கடமையாற்ற வேண்டும் என்பதுடன், முதலமைச்சர் பதவி வறிதாக இருக்குமெனில் அல்லது முதலமைச்சர் பதிற்கடமையாற்றுவதற்கு இயலாதவராக இருப்பாரெனில் சனாதிபதி என்ற பதவியில் சபாநாயகர் பதிற்கடமையாற்ற வேண்டும் எனக் குறிப்பிடப்பட்டுள்ளது.
# இலங்கை சனாதிபதிப் பதவி வறிதாதல், பதவியிறக்கல் மற்றும் மீள்நிரப்பல்

## இலங்கை அனுபவம்

இலங்கை சனாதிபதி அவர்களின் மறைவையடுத்து அரசியலமைப்பின் 37(2), 40(1) (இ) ஏற்பாடுகளுக்கமைய 1993 மே 1ம் திகதி இலங்கையின் முதலமைச்சர் திரு. டி.பி. விஜயதுங்க அவர்கள் பதில் சனாதிபதியாகப் பதவிப்பிரமாணம் செய்து கொண்டார். அரசியலமைப்பின்படி பதில் சனாதிபதிக்கு ஒரு மாதம் மட்டுமே கடமையாற்ற முடியும்.  
இதற்கிடையில் 40ம் உறுப்புரைப்படி நாடாளுமன்றம் தமது உறுப்பினர் ஒருவரை சனாதிபதியாகத் தேர்ந்தெடுக்க வேண்டும். இவ்வாறு சனாதிபதியைத் தெரிவு செய்வது தொடர்பான (விசேட ஏற்பாடு) நாடாளுமன்ற சட்ட மூலத்தில் பின்வருமாறு குறிப்பிடப்பட்டுள்ளது.  
சனாதிபதிப்பதவி வெற்றிடமாகி 3 தினங்களுக்குள் நாடாளுமன்றம் கூட்டப்படல் வேண்டும். அவ்வாறு நாடாளுமன்றம் கூட்டப்பட்டதும் 48 மணிநேரத்திற்குள் நாடாளுமன்ற செயலாளர் நாயகத்தின் விசேட பிரகடனத்தின்படி சனாதிபதி பதவிக்கான வேட்பு மனுக்களை (நாடாளுமன்ற அங்கத்தவர்களிடமிருந்து) கோரப்படுவதுடன் வேட்புமனு பெறும் காலம், நேரம் என்பனவும் அறிவிக்கப்பட வேண்டும்.  
நாடாளுமன்றத்தினுள் சனாதிபதியைக் தேர்ந்தெடுப்பதற்கான தேர்தல்களை நடாத்துவதற்குப் பொறுப்பாக நாடாளுமன்றச் செயலாளர் நாயகமே இருப்பார்.  
இத்தகைய தேர்தலின்போது கடைப்பிடிக்கப்படும் ஒழுங்குமுறைகள் சாதாரண தேர்தல் முறைகளை ஒத்ததாகும். வேட்புமனு கோரப்படுதல் எனும்போது இங்கு வேட்பாளரின் அனுமதியுடன் ஒரு அங்கத்தவர் அவர் பெயரைப் பிரேரித்து மற்றொருவர் ஆமோதிக்க வேண்டும். எதிர்ப்போட்டிகள் இல்லாதிருப்பின் பிரேரிக்கப்பட்ட வேட்பாளர் ஏகமனதமாக இலங்கையின் அடுத்த நிறைவேற்று அதிகாரமிக்க சனாதிபதியாகத் தேர்ந்தெடுக்கப்பட்டுள்ளார் என நாடாளுமன்றச் செயலாளர் நாயகம் அறிவிப்பார். அதையடுத்து சனாதிபதி உயர்நீதிமன்ற நீதியரசர் முன்னிலையில் பதவிப்பிரமாணம் செய்து ஏற்கனவே பதவி வறிதான சனாதிபதியின் பதவிக்காலத்தில் முடிவுறாதெஞ்சியுள்ள காலத்திற்கு சனாதிபதியாகப் பதவியேற்றுக்கொள்வார்.  
இதன்படி 1993-05-07ம் திகதி நாடாளுமன்றம் கூட்டப்பட்டபோது பதில் சனாதிபதி டி.பி. விஜயதுங்க அவர்களின் பெயர் முன்மொழியப்பட்டு (விஜயபால மென்டிஸ் முன்மொழிந்தார்), வழிமொழியப்பட்டு (ஏ.ஸி.எஸ். ஹமீட் வழிமொழிந்தார்) எதிர்ப்பிரேரணைகள் இல்லாதிருந்தமையினால் சனாதிபதியாக ஏகமனமதாக தெரிவுசெய்யப்பட்டார். (இவரின் பதவிக்காலம் 1995-01-02 உடன் முடிவடையும். (1989-01-02ம் திகதியன்று ரனசிங்க பிரேமதாச பதவியேற்றது குறிப்பிடத்தக்கது. முன்னைய ஜனாதிபதியின் பதவிக்காலம் முடிவடைவது 1995-01-02 ஆகும்.)
# இலங்கை சனாதிபதிப் பதவி வறிதாதல், பதவியிறக்கல் மற்றும் மீள்நிரப்பல்

## ஒன்றுக்குமேற்பட்டோர் பிரேரிக்கப்பட்டால்

சனாதிபதி தெரிவுக்கான வேட்புமனு கோரப்பட்டதும் ஒன்றுக்குமேற்பட்டோர் பிரேரிக்கப்பட்;டால் தேர்தலை நடாத்த வேண்டிய பொறுப்பு நாடாளுமன்றம் செயலாளர் நாயகத்தையே சாரும். அவர் தேர்தலுக்கான திகதி, நேரம் என்பவற்றைக் குறிப்பிடுவார். தேர்தலின்போது இரகசிய வாக்கெடுப்பு மேற்கொள்ளப்படும். தேர்தலின் மூலம் சனாதிபதியாகத் தெரிவாவதற்கு **பெரும்பான்மை வாக்குகள்** அவசியம். அதாவது செல்லுபடியான வாக்குகளில் இரண்டில் ஒன்றுக்கு அதிகமானவாக்குகளைப் பெற்றுக் கொள்ள வேண்டும்.  
- ''இலங்கைப் நாடாளுமன்ற ஹன்சாட் கோவை -1978]
- இலங்கைச் சனநாயக சோசலிசக் குடியரசின் அரசியலமைப்பு (1978)
- 1981ம் ஆண்டு 2ம் இலக்க சனாதிபதியைத் தெரிவுசெய்வது தொடர்பான (விசேட ஏற்பாடு) சட்ட மூலம்
# இலங்கைப் பிரதமர்களின் பட்டியல்

1947 ஆம் ஆண்டில் இலங்கையில் பிரதமர் பதவி உருவாக்கப்பட்டதில் இருந்து இதுவரையில் 14 பேர் பிரதமர்களாகப் பதவியேற்றுள்ளனர். 1978 வரை பிரதமரே அரசுத்தலைவராகவும் இருந்தார். 1978 இல், அபோதைய பிரதமர் ஜே. ஆர். ஜெயவர்தனா நிறைவேற்றதிகாரம் கொண்ட சனாதிபதி ஆட்சிமுறையை அறிவித்தார். இதன் மூலம் பிரதமரின் அதிகாரங்கள் பெருமளவில் குறைக்கப்பட்டன. சனாதிபதி நாட்டுத் தலைவராகவும், அரசுத் தலைவராகவும் ஆனார். பிரதமர் பதவி சம்பிரதாயபூர்வமான பதவியாக ஆனது.  
2015 ஏப்ரல் 28 இல், நாடாளுமன்றம் 19வது திருத்தச்சட்டத்தை அறிமுகப்படுத்தியது. இதன்படி, சனாதிபதியின் சில அதிகாரங்கள் பிரதமருக்குக் கொடுக்கப்பட்டன.  
1947 ஆம் ஆண்டு முதல் பதவியில் இருந்த 14 பிரதமர்களில் ரணில் விக்கிரமசிங்க நான்கு தடவைகளும், டட்லி சேனநாயக்கா, சிறிமாவோ பண்டாரநாயக்கா ஆகியோர் மூன்று தடவைகளும், இரத்தினசிறி விக்கிரமநாயக்க இரு தடவைகளும் பிரதமர்களாக இருந்துள்ளனர். ஐந்து பிரதமர்கள் சனாதிபதிகளாகப் பதவியேற்றனர்.
# இலங்கைப் பிரதமர்களின் பட்டியல்

## பிரதமர்களின் பட்டியல்

1947 முதல் இலங்கையின் பிரதமர்களாகப் பதவியில் இருந்தோரின் பட்டியல்:
;கட்சிகள்  
**<small>இலங்கை அரசுத் தலைவர் தேர்தல், 2019 கோட்டாபய ராஜபக்ச வென்றதை தொடர்ந்து மஹிந்த ராஜபக்ச பிரதமராக அறிவிக்கப்பட்டார்.</small>**  
| **(10)** | ரணில் விக்கிரமசிங்க
கொழும்பு | 12 மே 2022 | 21 ஜூலை 2022 | <small>ஐக்கிய தேசியக் கட்சி |
| --- | --- | --- | --- | --- |
| <small>இலங்கையின் தற்போதய பிரதமர் ரணில் விக்கிரமசிங்க இலங்கை சனாதிபதி கோத்தாபய ராசபக்சவினால் மே 12, 2022 இல் நியமிக்கப்பட்டார்.</small> |  |  |  |  |
| **15** | தினேஷ் குணவர்தன | 22 சூலை 2022 | 23 செப்டம்பர் 2024 | மகாஜன எக்சத் பெரமுன |
| **16** | ஹரிணி அமரசூரிய | 24 செப்டம்பர் 2024 | தேசிய மக்கள் சக்தி | } |  
- *இலங்கைப் பாராளுமன்றம் - பாராளுமன்றக் கையேடு*, பிரதமர்கள்
# இலங்கை பிரதமர்

**இலங்கைப் பிரதமர்** (*Prime Minister of Sri Lanka*) இலங்கை அமைச்சரவையின் நிறைவேற்று அதிகாரம் உடைய தலைவர் ஆவார்.  
இலங்கையின் பிரதம மந்திரிப் பதவி 1948 ஆம் ஆண்டில் இலங்கை ஐக்கிய இராச்சியத்திடம் இருந்து விடுதலை அடைந்தபோது உருவாக்கப்பட்டது. பிரித்தானியாவின் வெஸ்ட்மின்ஸ்டர் அமைப்பைப் போன்ற அரசியலமைப்பு இலங்கையிலும் நடைமுறையில் இருந்தது. அதனால் இலங்கையிலும் பிரத மந்திரியே நாட்டின் அதியுயர் தலைமைப் பதவியைக் கொண்டிருந்தார். இலங்கை 1972 இல் குடியரசான போதும் பிரதம மந்திரியே நாட்டின் தலைவராக இருந்தார். ஆனால் இவ்வமைப்பு 1978இல் மாற்றப்பட்டது. 1978 ஆம் ஆண்டில் நிறைவேற்று அதிகாரம் கொண்ட சனாதிபதி பதவி (அரசுத்தலைவர்) அரசியலமைப்பு மாற்றத்தின் மூலம் உருவாக்கப்பட்டது. இதன்படி சனாதிபதி நாட்டின் தலைவராகவும் அரசின் தலைவராகவும் இருக்க வழிகோலப்பட்டது. பிரதமர் மந்திரி சனாதிபதியால் நியமிக்கப்பட்டார். சனாதிபதி இறக்கும் போது பிரதமர் தற்காலிக சனாதிபதியாவார். நாடாளுமன்றம் புதிய சனாதிபதியைத் தேர்ந்தெடுக்கும் வரையில் அல்லது புதிய சனாதிபதி தேர்தல் நடக்கும் வரையில் தற்காலிக சனாதிபாதி பதவியில் இருக்கலாம்.  
இலங்கையின் 15 வது பிரதமராக தினேஷ் குணவர்தன 22 ஜூலை, 2022 அன்று பதவி ஏற்றுக்கொண்டார்.
# இலங்கை பிரதமர்

## வரலாறும் அதிகாரங்களும்

இலங்கையில் 1947ம் ஆண்டு சோல்பரி அரசியலமைப்பிலும், 1972ம் ஆண்டு முதலாம் குடியரசு அரசியலமைப்பிலும் பிரதம மந்திரி அதிகாரமிக்கதோர் பதவியாக காணப்பட்டிருந்தது. இருப்பினும் 1978ம் ஆண்டில் இலங்கையில் நிறைவேற்றதிகாரமிக்க சனாதிபதிப் பதவி அறிமுகமானதையடுத்து இலங்கை பிரதமர் பதவி அதிகாரமற்ற ஒரு அலங்கார நிலையையே அடைந்திருந்தமை அவதானிக்கத்தக்கதாகும். இந்த அடிப்படையில் 1978ம் ஆண்டு இரண்டாம் குடியரசில் பிரதமரின் நிலை தொடர்பாக பின்வருமாறு சுருக்கமாக அவதானிக்கலாம்.
# இலங்கை பிரதமர்

## வரலாறும் அதிகாரங்களும்

### நியமனம்

- அரசியலமைப்பின் படி இலங்கை சனாதிபதியே பிரதமரைத் நியமனம் செய்வார்.
- அரசியலமைப்பின் 43(3) உறுப்புரைப்படி நாடாளுமன்ற உறுப்பினர்களில் மிகவும் ஆதரவு உள்ளவரை சனாதிபதி பிரதமராகத் தெரிவு செய்வார். (இதன்படி ஆளும்கட்சியின் சிரேஸ்ட அங்கத்தவரொருவர் பிரதமராக தேர்ந்தெடுக்கப்படுவார் எனக் கருதலாம்.)
# இலங்கை பிரதமர்

## வரலாறும் அதிகாரங்களும்

### அதிகாரங்களும், கடமைகளும் குறைக்கப்பட்டுள்ள நிலை

1978க்கு முன்னர் இலங்கையில் அமுல்படுத்தப்பட்ட அரசியலமைப்புடன் ஒப்புநோக்கும் போது 1978ம் ஆண்டு அரசியலமைப்பின்படி பிரதமரின் அதிகாரங்களும், கடமைகளும் குறைக்கப்பட்டுள்ளதைக் காணலாம். இங்கு சனாதிபதிக்கு அளிக்கப்பட்டுள்ள அதிகாரங்களையும், கடமைகளையும் நிறைவேற்ற பிரதமரின் ஆலோசனை அவசியமில்லை. பிரதமரின் ஆலோசனை தேவை எனக் கருதினால் மட்டுமே சனாதிபதி பிரதமரின் ஆலோசனையைப் பெறலாம். எவ்வாறாயினும் பிரதமரின் ஆலோசனைப்படி சனாதிபதி நடக்க வேண்டும் என்ற எந்தக்கட்டுப்பாடும் இல்லை.
# இலங்கை பிரதமர்

## வரலாறும் அதிகாரங்களும்

### அதிகாரங்களை வகைப்படுதல்

பிரதமரின் அதிகாரங்கள் குறைக்கப்பட்டுள்ளன. மேலும் அரசியலமைப்பின்படி அவரின் அதிகாரங்களை வகைப்படுத்துவதும் கடினம்.
# இலங்கை பிரதமர்

## வரலாறும் அதிகாரங்களும்

### பதில் கடமை

அரசியலமைப்பின்படி ஜனாதிபதி சுகவீனமுற்றால், நாட்டிலிருந்து வெளியே சென்றால், அல்லது வேறு காரணங்களுக்காக ஜனாதிபதி கடமையாற்ற முடியாது என்றிருந்தால் ஜனாதிபதிக்கு பதில் கடமையாற்ற பிரதமர் நியமிக்கப்படலாம்.
# இலங்கை பிரதமர்

## வரலாறும் அதிகாரங்களும்

### பிரதமர் அமைச்சரவையின் தலைவரல்ல

பிரதமர் அமைச்சரவையின் தலைவரல்ல. அதேநேரம், அமைச்சரவைக் கூட்டங்களுக்கு கட்டாயம் சமுகமளிக்க வேண்டும் என்பதில்லை. 2ம் குடியரசு அரசியலமைப்பு நடைமுறைப்படுத்தப்பட்ட பின் இன்றுவரை சனாதிபதி பிரதமருக்கு மந்திரிசபைப் பொறுப்புக்களை வழங்கியமைனால் அவர் அமைச்சரவைக்குச் செல்கிறார். (பிரதமருக்கு அமைச்சரவைப் பொறுப்புக்கள் வழங்க வேண்டிய அவசியமில்லை.)
# இலங்கை பிரதமர்

## வரலாறும் அதிகாரங்களும்

### முரண்பாடுகள்

இலங்கை சனாதிபதியும் பிரதமரும் ஒரே கட்சியைச் சேர்ந்தவர்களாக கூடிய சந்தர்ப்பங்களில் இருந்ததினால் அதிகாரங்கள் தொடர்பான பிரச்சினைகள் எழவில்லை. இருவரும் வெவ்வேறு கட்சிகளைச் சேர்ந்தவர்களாக அமையுமிடத்து பிரதமரது கடமைகள், அதிகாரங்கள் தொடர்பான புதிய முரண்பாடுகள் தோன்ற இடமுண்டு.  
1994 ஆகஸ்ட் தேர்தலில் பொதுசன ஐக்கிய முன்னணி அரசாங்கமைத்த சந்தர்ப்பத்தில் சந்திரிக்கா குமாரதுங்க பிரதமராகத் தெரிவுசெய்யப்பட்டார். 1994 ஆகஸ்ட் முதல் நவம்பர் வரையான் சந்திரிக்கா அரசாங்க காலத்தில், ஐக்கிய தேசியக் கட்சி ஜனாதிபதியாக விஜேதுங்க இருந்த போதிலும் கூட விஜேதுங்கவின் ஒத்துசெல் போக்குநிலை காரணமாகப் பிரச்சினைகள் எழவில்லை.
# தலைவர் (துடுப்பாட்டம்)

முன்னாள் தலைவர் ஸ்டீபன் ஃபிளெமிங் களத்தடுப்பு இடங்களை ஒழுங்கு செய்கிறார்.]]
ஓர் துடுப்பாட்ட அணியின் **தலைவர் ** (**captain**) அணியில் ஓர் விளையாட்டுக்காரராக இருப்பதுடன், ஆட்டத்தின் போக்கினூடே பல பொறுப்புகளை ஏற்றுக்கொண்டு தனக்காக்கப்பட்ட கூடுதல் பங்களிப்பையும் செய்பவராகும். மற்ற விளையாட்டுக்களைப் போன்றே துடுப்பாட்ட அணித்தலைவரும் கூடுதல் பட்டறிவு உள்ளவராகவும், சிறந்த பேச்சுவண்மை பெற்றவராகவும், அணியில் வழமையாக இடம்பெறக் கூடியவராகவும் இருப்பார். பொதுவாக அணியின் உறுப்பினர் தேர்வில் பங்கெடுக்கும் பொறுப்பும் உள்ளவராகிறார்.ஆட்டத்தின் துவக்கத்தில் இரு அணிகளின் தலைவர்களும் நாணயச் சுண்டல் மூலம் எந்த அணி முதலில் மட்டை பிடிக்கத் துவங்கும் என்பதை தீர்மானிக்கிறார்கள்.ஆட்டம் நிகழ்கையில் தலைவர் மட்டையாளர்களின் களமிறங்கு வரிசையையும் ஒவ்வொரு "நிறைவு"( ஓவர்)க்கும் யார் பந்து வீசுவார்கள் என்பதையும் எந்தெந்த ஆட்டக்காரர்கள் எங்கெங்கு களத்தடுப்புப் பணியில் நிற்க வேண்டும் என்பதனையும் முடிவு செய்கிறார். தலைவரின் முடிவே இறுதியானது எனினும் பெரும்பான்மையான நேரங்களில் கூட்டு முடிவுகள் எடுக்கப்படுவதுண்டு. ஓர் துடுப்பாட்ட ஆட்டத்தின் நெளிவுசுளிவுகளைத் திறம்பட அறிந்து, ஆட்டநிலைக்குத் தக்கவாறும் எதிரணியின் பலவீனங்களைத் தாக்குமாறும் இவரெடுக்கும் முடிவுகள் அணியின் வெற்றி/தோல்வியை பாதிக்கின்றன. அணியின் உளவியல் வழியான நம்பிக்கையை வளர்ப்பதும் ஒற்றுமையை நிலைநாட்டுவதும் இவரது தலைமைப் பண்பை வெளிப்படுத்துவதாக அமைகின்றன.  
மற்ற விளையாட்டுக்களைப் போலன்றி துடுப்பாட்டத்தில் பயிற்றுனர் மற்றும் மேலாளரின் பங்கு ஆட்ட நிகழ்வின் ஊடே மிகக் குறைவாக இருக்கின்ற காரணத்தால், மற்ற விளையாட்டுத் தலைவர்களை விட துடுப்பாட்டத் தலைவருக்கு வெற்றியில் பொறுப்பும் பங்கும் அதிகமாகும்.  
அண்மைக்காலங்களில் ஒருநாள் பன்னாட்டுத் துடுப்பாட்டம், இருபது20 ஆட்டங்களில் கூடுதலாக துடுப்பாட்டத் தலைவர் ஆட்டவிதிமுறைகளை (ஆற்றல் ஆட்டம் (power play) எடுக்கின்ற வேளை, களத்தடுப்புக் கட்டுப்பாடுகள்,கட்டாயமான நிறைவுகள் போன்றவற்றை) செயலாக்கும் பொறுப்பும் உள்ளவராகிறார்.
# தலைவர் (துடுப்பாட்டம்)

## துணைத் தலைவர்

தலைவருக்குத் துணையாகவும் தலைவர் களத்திலிருந்து நீங்கும்போது மாற்றாகவும் செயலாற்ற **துணைத்தலைவர் **நியமிக்கப்படுகிறார். சில அணிகளில் உதவித்தலைவரும் அணியின் தேர்வில் பங்கு கொள்கிறார். துணைத்தலைவர் அடுத்த தலைவராக தேர்ந்தெடுக்கப்படுவார் என்பது நிச்சயமில்லை.  
தலைவரின் பல முடிவுகளில் இவரது பட்டறிவும் பங்கும் பெருமளவு உள்ளடங்கியுளது. ஒருநாள் போட்டிகளில் டக்வோர்த் லூயிஸ் முறையில் இரண்டாவதாக ஆடும் ஆணியின் வெற்றி இலக்கு நிலமைக்குத் தக்கவாறு மாறிவரும்போது, களத்தடுப்பு அணியின் தலைவர், தமது குவியம் ஆட்டத்திலிருந்து பிறழாதிருக்க, துணைத்தலைவரிடம் டக்வோர்த் லூயி கணக்குகள் அடங்கியத் தாளைக் கொடுத்து கவனித்துவரச் சொல்வது இயல்பு.
# தலைவர் (துடுப்பாட்டம்)

## மேற்படிப்பிற்கு

-
- Reprinted as
# 1826

**1826** (**MDCCCXXVI**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும். ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டு ஆகும்.
# 1826

## நிகழ்வுகள்

- பெப்ரவரி 8 – அர்ச்செண்டினாவின் முதலாவது அரசுத்தலைவராக பெர்னார்டீனோ ரிவடாவியா பதவியேற்றார்.
- பெப்ரவரி 11 - லண்டன் பல்கலைக்கழகம் நிறுவப்பட்டது.
- பெப்ரவரி 24 - பிரித்தானியக் கிழக்கிந்தியக் கம்பனிக்கும் பர்மா மன்னன் ஆவாவுக்கும் இடையில் ஏற்பட்ட உடன்பாட்டினை அடுத்து முதலாம் பர்மியப் போர் முடிவுக்கு வந்தது.
- ஏப்ரல் 1 – உள் எரி பொறிக்கான காப்புரிமத்தை சாமுவேல் மோறி பெற்றார்.
- ஏப்ரல் 10 - துருக்கியப் படைகளின் ஆக்கிரமிப்பை அடுத்து மெசோலோங்கி என்ற கிரேக்க நகரில் இருந்து 10,500 பேர் நகரை விட்டு வெளியேறினர்.
- சூன் - யோசெப் நிசிபோர் நியெப்சு முதலாவது புகைப்படத்தைத் தயாரித்தார்.
- ஆகத்து 18 - நாடுகாண் பயணி அலெக்சாண்டர் கோர்டன் லைங் டிம்பக்ட்டுவை அடைந்த முதலாவது ஐரோப்பியரானார்.
# 1826

## நிகழ்வுகள்

### தேதிகள் அறியப்படாதவை

- முதலாவது தொடருந்து சுரங்கப் பாதை இங்கிலாந்தில் லிவர்பூல், மான்செஸ்டர் நகரங்களுக்கு இடையில் அமைக்கப்பட்டது.
- நீரிணைக் குடியேற்றப் பிரதேசம் என்ற பிரித்தானியக் குடியேற்றம் நிறுவப்பட்டது.
- பிரித்தானிய இந்தியா அசாமை இணைத்துக் கொண்டது.
- யாழ்ப்பாணத்தில் உடுவில் மகளிர் கல்லூரி ஆரம்பிக்கப்பட்டது.
- யாழ்ப்பாணம் நல்லூரில் வண. ஜோசப் நைட் என்பவரால் அச்சியந்திரசாலை ஆரம்பிக்கப்பட்டது.*முத்திவழி* என்ற முதலாவது தமிழ் நூல் இங்கு அச்சிடப்பட்டது.
# 1826

## பிறப்புகள்

- வேதநாயகம் பிள்ளை, தமிழ் எழுத்தாளர் (இ. 1889)
# 1826

## இறப்புகள்

- சூலை 4 - தாமஸ் ஜெஃவ்வர்சன், அமெரிக்க குடியரசுத் தலைவர் (பி. 1743)
- சூலை 4 - ஜான் ஆடம்ஸ், அமெரிக்கக் குடியரசுத் தலைவர் (பி. 1735)
# ஓய்வாற்றல் மற்றும் பண்பாட்டுச் சேவைகள் திணைக்களம்

**ஓய்வாற்றல் மற்றும் பண்பாட்டுப் பணிகள் திணைக்களம்** (Leisure and Cultural Services Department) என்பது ஹொங்கொங் அரசாங்கத்தின் ஒரு முதன்மையான பிரிவாகும். இதனை சுருக்கமாக (**LCSD**) என்று அழைப்பர். இத்திணைக்களம் ஹொங்கொங் அரசாங்கத்தின், வீட்டு விவகாரச் செயலகம் ஊடாக, வீட்டு விவகாரச் செயலரின் தலைமையின் கீழியங்கும் ஒரு திணைக்களமாகும். இது ஹொங்கொங் எங்கும், ஹொங்கொங் வாழ் மக்களின் ஓய்வு நேர ஆற்றல்களை வலுப்படுத்துதல், பண்பாட்டுச் செயல் திட்டங்களை மேம்படுத்துதல் போன்ற திட்டமிடல்களின் அடிப்படையில் பணியாற்றும் ஒரு அரும்பெரும் திணைக்களமாகும்.  
ஹொங்கொங் எங்கும் ஆயிரக்கணக்கான பூங்காக்களை அமைத்து, பார்க்கும் இடமெல்லாம் பசுமையாகவும், தூய்மைமிக்கதாகவும், அழகானதாகவும் இருப்பதற்கு இந்த திணைக்களத்தின் செயல் திட்டங்களே காரணமாகும். ஹொங்கொங் உலகில் மக்கள் அடர்த்தி கூடிய நாடுகளில் ஒன்று என்றாலும், ஹொங்கொங்கில் மக்கள் வாழும் நிலப்பரப்பளவு நான்கில் ஒன்று மட்டுமே ஆகும். மிகுதி நிலப்பரப்பளவு எல்லாம் ஹொங்கொங்கின் நாட்டுடமையாக்கப்பட்ட காடுகளாகவே உள்ளன. அந்த நாட்டுடமையாக்கப்பட்ட காடுகளையும் செப்பனிட்டு, மரங்கள் வளராத இடங்களிலும் மரங்களை நட்டு, நாட்டுடமையாக்கப்பட்ட காடுகளிற்கும் மக்கள் பாதுக்காப்பாக செல்லவும், அவற்றில் பாதைகள் படிகள் வேலிகள் என வடிவமைத்து, நாட்டுடமையாக்கப்பட்ட காடுகளையும் அழகுப்படுத்தப்பட்டுள்ளதன் பின்னணி இந்த திணைக்களத்தின் திட்டங்களே ஆகும்.  
ஹொங்கொங்கில் பூங்காக்கள், பூந்தோட்டங்கள் மட்டுமன்றி ஒவ்வொரு சதுர கிலோ மீட்டர்களுக்குள்ளும் சிற்சிறு இளைப்பாரும் இருக்கைகளையும் அழகிய பூந்தோட்டம் போன்று வடிவமைத்து அவற்றை தூய்மையாக இந்த திணைக்களமே பராமறித்து வருகிறது.
# ஓய்வாற்றல் மற்றும் பண்பாட்டுச் சேவைகள் திணைக்களம்

## வரலாறு

இந்த திணக்களம் ...
# ஓய்வாற்றல் மற்றும் பண்பாட்டுச் சேவைகள் திணைக்களம்

## திட்டங்கள்

இந்த திணைக்களத்தின் பராமறிப்பின் கீழேயே பூங்காக்கள், பூந்தோட்டங்கள், விளையாட்டு மைதானங்கள், விலங்குக் காட்சி சாலைகள், நூலகங்கள், அருங்காட்சியகங்கள் போன்றனவும் உள்ளன. அத்துடன் பொருற்காட்சி நிகழ்வுகள், பண்பாட்டு நிகழ்ச்சிகள், கண்காட்சிகள் என்று பல்வேறு நிகழ்வுகளையும் இத்திணைக்களம் நடாத்தி வருகின்றது.
# சட்ட உதவி திணைக்களம்

**சட்ட உதவி திணைக்களம்** (Legal Aid Department) என்பது ஹொங்கொங் அரசாங்கத்தின் ஒரு பிரதானப் பிரிவாகும். இதனை சுருக்கமாக (**LAD**) என்பர். இத்திணைக்களம் ஹொங்கொங்கில் சட்ட உதவி கோரி விண்ணப்பிப்போருக்கு, விண்ணப்பதாரியின் வழக்கு தொடுத்தலின் காரணம் நியாயம் என உணருதலின் அடிப்படையில் இந்த திணைக்களம் தாம் விரும்பும் சட்டவாளரை தமது சார்பில் வாதிடுவதற்காக அனுமதியளிக்கும். அதாவது வழக்கு தொடுப்போர் அல்லது வழக்கை எதிர்கொள்வோர் தமது பக்கம் வாதிடும் சட்டவாளருக்கான நிதியை வழங்கும்.  
விண்ணப்பம் ஏற்றுக்கொண்டதன் பின்னர், இந்த சட்ட உதவி திணைக்களம் ஹொங்கொங் சட்டவாளர்களினதும் பெயர் பட்டியலை வழங்கும். உதவி கோருவோர் தமக்கு விருப்பமான சட்டவாளரை தெரிவுச்செய்துக்கொள்ளும் உரிமையும் உள்ளது.
# சட்ட உதவி திணைக்களம்

## சட்ட உதவி பெறுவதற்கான தகுதி

இந்த திணைக்களத்திடம் நிதியுதவி பெறுவதற்கு தம்மால் நிதியற்ற நிலமை ஒன்றே போதுமான காரணமாகும். கையில் ஐந்து சதம் கூட இல்லாதவர் என்றாலும் இத்திணைக்களத்திடம் சட்ட உதவி கோரி விண்ணப்ப்பிக்கலாம். ஹொங்கொங் டொலர்கள் HK$100,000.00 க்கு மேல் வைப்பகங்களில் உள்ளோர் விண்ணப்பிக்க முடியாது; ஏனையோர் விண்ணப்பிக்கலாம்.
# சட்ட உதவி திணைக்களம்

## யார் உதவி பெறலாம்?

இந்த திணைக்களத்திடம் சட்ட உதவி பெறுவோர், இந்த நாட்டு குடியுரிமை உள்ளவராகவோ, நிரந்தர வதிவுரிமை பெற்றவராகவோ இருக்க வேண்டும் என்பதில்லை. தம்பக்கம் வழக்கத் தொடரக்கூடிய போதியக் காரணங்கள் அல்லது நியாயம் இருப்பதனை சட்ட உதவி திணைக்களம் உணருவதன் அடிப்படையில் இவ்வுதவி வழங்கப்படும். இந்த நாட்டில் வேலை வாய்ப்புக்காக வந்தோரும், இந்த நாட்டிற்கு அரசியல் புகலிடம் கோரி வந்திருப்போரும் கூட இந்த சட்டவுதவியை பெறலாம்.
# சட்ட உதவி திணைக்களம்

## அரசியல் புகலிடக் கோரிக்கையாளர்கள்

இந்த நாட்டில் எந்தவித உரிமையும் இல்லாதவர்களான, உலகின் பல்வேறு நாடுகளில் இருந்தும் ஹொங்கொங் வந்து அரசியல் புகலிடம் கோரியிருப்போருக்கும் இந்த திணைக்களம் சட்டவுதவி வழங்கி வருகிறது. சிலரது வழக்குகளின் போது HK$ 150,000.00 வரை கூட இந்த திணைக்களம் வழங்கியுள்ளது என்பது குறிப்பிடத்தக்கது.
# சட்ட உதவி திணைக்களம்

## சிறப்பு

ஹொங்கொங் சட்ட ஒழுங்கு முறையாகப் பேணப்படும் ஒரு நாடாகும். சட்ட உதவி பெறுவோரை இழுத்தடிப்பு செய்தல், கையூட்டு கோரல், உதாசீனப்படுத்துதல், கௌரவக் குறைவாகப் பேசுதல், அவமதித்தல் போன்ற எந்த செயலையும் இங்கு காண்பதற்கில்லை. ஹொங்கொங்கில் 1 முதல் 10 ஆண்டுகள் வரை அரசியல் புகலிடக் கோரிக்கையாளராக வாழ்ந்து, இந்த சட்ட உதவி திணைக்களத்தின் ஊடாக உதவிப்பெற்று, ஹொங்கொங் நீதிமன்றத்தில் பல வழக்குகளைத் தொடுத்தோரிடமும் இவ்வாறான எந்த ஒரு குற்றச்சாட்டும் இதுவரைக் காணப்படவில்லை என்பது குறிப்பிடத்தக்கது. இது இந்த நாட்டில் சட்ட ஒழுங்குகள் பேணப்படுத்தலில் உள்ள ஒரு சிறப்பம்சம் ஆகும். இந்த நாட்டுக்கு வந்தோரும் இந்த நாட்டை மதிப்பதற்கான காரணங்களில் இதுவும் ஒன்றாகும்.
# சட்ட உதவி திணைக்களம்

## வெளியிணைப்புகள்

- அதிகாரப்பூரவ இணையத்தளம்
# இலக்குக் கவனிப்பாளர்

**இலக்குக் கவனிப்பாளர்** (*wicket keeper*) என்பவர் துடுப்பாட்டத்தில் மட்டையாடுபவருக்கு அருகில் உள்ள இலக்குக்குப் பின்னால் நின்றுகொண்டு களத்தடுப்பு செய்யும் துடுப்பாட்ட வீரர் ஆவார். களத்தடுப்பு அணியில் இவருக்கு மட்டுமே கையுறைகள் அணியவும் கால்களின் வெளியே தடுப்பு மட்டை அணியவும் அனுமதிக்கப்படும்.  
இது ஒரு சிறப்பான களத்தடுப்புப் பணியாகும். சில நேரங்களில் இவர் பந்து வீசும்போது மற்றொரு ஆட்டக்காரர் இவரது இடத்தில் தற்காலிகமாக களத்தடுப்பு செய்வார். இவரது செயலாக்கம் துடுப்பாட்ட விதிகளின் 40வது சட்டத்தின் கீழ் ஒழுங்குபடுத்தப்படுகிறது.
| தரம் | பெயர் | நாடு | போ. | பிடி. | இவீ | மொவீ |
| --- | --- | --- | --- | --- | --- | --- |
| 1 | மார்க் பவுச்சர் | 147 | 532 | 23 | 555 |  |
| 2 | ஆடம் கில்கிறிஸ்ட் | 96 | 379 | 37 | 416 |  |
| 3 | இயான் என்லி | 119 | 366 | 29 | 395 |  |
| 4 | ரோட் மார்ஷ் | 96 | 343 | 12 | 355 |  |
| 5 | மகேந்திரசிங் தோனி | 90 | 256 | 38 | 294 |  |
| 6 | பிராட் ஹாடின் | 66 | 262 | 8 | 270 |  |
| ஜெஃப் டுஜன் | 81 | 265 | 5 | 270 |  |  |
| 8 | அலன் நொட் | 95 | 250 | 19 | 269 |  |
| 9 | மாட் பிரியர் | 79 | 243 | 13 | 256 |  |
| 10 | அலெக் ஸ்டுவார்ட் | 133 | 227 | 14 | 241 |  |
| *13 ஆகத்து 2018 நிலவரப்படி* | } |  |  |  |  |  |
# இலக்குக் கவனிப்பாளர்

### ஒநாப

ஒநாப போட்டிகளில் வீழ்த்தல்கள் அடிப்படையில் முன்னணி 10 இலக்குக் கவனிப்பாளர்கள் விவரம் பின்வருமாறு .
| தரம் | பெயர் | நாடு | போ. | பிடி. | இவீ | மொவீ |
| --- | --- | --- | --- | --- | --- | --- |
| 1 | குமார் சங்கக்கார | 404 | 383 | 99 | 482 |  |
| 2 | ஆடம் கில்கிறிஸ்ட் | 287 | 417 | 55 | 472 |  |
| 3 | **மகேந்திரசிங் தோனி** | 341 | 321 | 123 | 444 |  |
| 4 | மார்க் பவுச்சர் | 295 | 402 | 22 | 424 |  |
| 5 | மொயீன் கான் | 219 | 214 | 73 | 287 |  |
| 6 | பிரண்டன் மெக்கல்லம் | 260 | 227 | 15 | 242 |  |
| 7 | இயன் ஹென்லி | 168 | 194 | 39 | 233 |  |
| 8 | ரஷீத் லதிஃப் | 166 | 182 | 38 | 220 |  |
| 9 | **முஷ்பிகுர் ரகீம்** | 205 | 169 | 42 | 211 |  |
| 10 | ருமேஸ் களுவித்தாரன | 189 | 131 | 75 | 206 |  |
| *23 செப்டம்பர் 2019 நிலவரப்படி* | } |  |  |  |  |  |
# இலக்குக் கவனிப்பாளர்

### இ20ப

இ20ப போட்டிகளில் வீழ்த்தல்கள் அடிப்படையில் முன்னணி இலக்குக் கவனிப்பாளர்கள் பின்வருமாறு.
| தரம் | பெயர் | நாடு | போ. | பிடி. | இவீ | மொவீ |
| --- | --- | --- | --- | --- | --- | --- |
| 1 | மகேந்திரசிங் தோனி | 98 | 57 | 34 | 91 |  |
| 2 | காம்ரான் அக்மல் | 58 | 28 | 32 | 60 |  |
| 3 | **தினேசு ராம்தின்** | 68 | 38 | 20 | 58 |  |
| 4 | **முஷ்பிகுர் ரகீம்** | 81 | 30 | 28 | 58 |  |
| 5 | **முகம்மது சாஹ்ஷாட்** | 65 | 26 | 28 | 54 |  |
| 6 | **குவின்டன் டி கொக்** | 38 | 36 | 10 | 46 |  |
| 7 | குமார் சங்கக்கார | 56 | 25 | 20 | 45 |  |
| 8 | **சப்ராஸ் அகமது** | 55 | 34 | 10 | 44 |  |
| 9 | பிரண்டன் மெக்கல்லம் | 71 | 24 | 8 | 32 |  |
| 10 | லூக் ரோஞ்சி | 33 | 24 | 6 | 30 |  |
| *23 செப்டம்பர் 2019 நிலவரப்படி* | } |  |  |  |  |  |
# தேனி மாவட்ட ஆட்சியர்கள்

தமிழ்நாடு அரசின் வருவாய்த்துறை அரசு ஆணை எண் 679, நாள்: ஜூலை 25, 1996 மூலம் மதுரை மாவட்டத்திலிருந்து பிரிக்கப்பட்டு தேனியைத் தலைமையிடமாகக் கொண்டு புதிய மாவட்டமாக தேனி மாவட்டம் உருவாக்கப்பட்டது. இந்த மாவட்டம் ஜனவரி 1, 1997 முதல் செயல்படத் துவங்கியது. இந்த தேனி மாவட்டத்தின் ஆட்சியர்கள் பட்டியல் இங்கு தரப்பட்டுள்ளது.  
| வ.எண். | மாவட்ட ஆட்சியரின் பெயர் | பதவிக் காலம் | குறிப்புகள் |
| --- | --- | --- | --- |
| 1 | டாக்டர். கே. சத்யகோபால் | 01-01-1997 முதல் 22-04-1998 |  |
| 2 | பி.எம்.பசீர் அகமது | 22-04-1998 முதல் 19-01-2001 |  |
| 3 | பிரதீப் யாதவ் | 19-01-2001 முதல் 08-06-2001 |  |
| 4 | வி.சந்திரசேகரன் | 08-06-2001 முதல் 10-06-2001 | மாவட்ட வருவாய் அலுவலரான இவர்
மாவட்ட ஆட்சியராகக் கூடுதல் பொறுப்பு வகித்தார். |
| 5 | அதுல் ஆனந்த் | 11-06-2001 முதல் 06-06-2004 |  |
| 6 | சுனில் பாலிவால் | 06-06-2004 முதல் 08-01-2005 |  |
| 7 | டி.ராஜேந்திரன் | 08-01-2005 முதல் 10-01-2005 | மாவட்ட வருவாய் அலுவலரான இவர்
மாவட்ட ஆட்சியராகக் கூடுதல் பொறுப்பு வகித்தார். |
| 8 | ராஜேஷ் லக்கானி | 10-01-2005 முதல் 10-11-2006 |  |
| 9 | ஹர் சகாய் மீனா | 10-11-2006 முதல் 26-02-2008 |  |
| 10 | எஸ். ஜே. சிரு | 27-02-2008 முதல் 09-11-2008 |  |
| 11 | பூ. முத்துவீரன் | 10-11-2008 முதல் 21-03-2011 |  |
| 12 | ஏ. கார்த்திக் | 22-03-2011 முதல் 13-05-2011 |  |
| 13 | டாக்டர். பிருந்தா தேவி | 14-05-2011 முதல் 05-06-2011 | மாவட்ட வருவாய் அலுவலரான இவர்
மாவட்ட ஆட்சியராகக் கூடுதல் பொறுப்பு வகித்தார். |
| 14 | டாக்டர். கே. எஸ். பழனிச்சாமி | 06-06-2011 முதல் 27.12.2014 |  |
# 2 திமொத்தேயு (நூல்)

**2 திமொத்தேயு** அல்லது **திமொத்தேயுவுக்கு எழுதிய இரண்டாம் திருமுகம்** (*Second Letter [Epistle] to Timothy*)என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பதினாறாவதாகவும், தூய பவுலின் திருமுகங்கள் வரிசையில் பதினொன்றாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Timotheon B (Επιστολή Προς Τιμόθεον B) எனவும் இலத்தீன் மொழிபெயர்ப்பில் Epistula II ad Timotheum எனவும் உள்ளது .
# 2 திமொத்தேயு (நூல்)

## ஆசிரியர்

திமொத்தேயுவுக்கு எழுதப்பட்ட இரண்டு திருமுகங்களும், தீத்துவுக்கு எழுதப்பட்ட திருமுகமும் **ஆயர் பணித் திருமுகங்கள்** என வழங்கப்பெறுகின்றன. ஆயர்களான திமொத்தேயுவுக்கும் தீத்துவுக்கும் ஆயர் பணி பற்றி எழுதப்பட்டுள்ளதால் இவை இவ்வாறு பெயர் பெறுகின்றன.  
இவற்றைப் பவுலே நேரடியாக எழுதினாரா என்பது பற்றி ஐயப்பாடு உள்ளது. இத்திருமுகங்களில் காணப்படும் சொற்கள், மொழி நடை, திருச்சபை அமைப்புமுறை ஆகியவற்றின் அடிப்படையில் பார்க்கும்போது, இவற்றைப் பவுலே எழுதியிருப்பார் எனக் கூறுவது கடினமாய் இருக்கிறது. பவுலின் சிந்தனையில் வளர்ந்த அவருடைய சீடர்கள் திருமுகம் எழுதப்பட்ட காலகட்டத்தில் அவர் என்ன கூறியிருப்பார் என்பதை உணர்ந்து, அவர் பெயரால் இத்திருமுகங்களை எழுதியிருப்பார்கள் எனக் கருத இடமிருக்கிறது. இவ்வாறு எழுதுவது அக்காலத்தில் முறையானதாகக் கருதப்பட்டது. முதல் நூற்றாண்டின் இறுதியிலோ இரண்டாம் நூற்றாண்டின் தொடக்கத்திலோ இவை எழுதப்பட்டிருக்கலாம்.  
2 திமொத்தேயு என்னும் மடலை பவுல்தாமே எழுதினார் என்று தொடக்ககாலக் கிறித்தவ அறிஞர்கள் குறித்துள்ளனர். தற்கால அறிஞர் சிலரின் கருத்துப்படி, 2 திமொத்தேயு பவுலின் படைப்பு என்றும், அப்பாணியைப் பின்பற்றி, பவுலின் இறப்புக்குப் பின் அவரது சீடர் 1 திமொத்தேயு, மற்றும் தீத்து ஆகிய திருமுகங்களைப் பவுலின் சிந்தனைக்கு ஏற்ப எழுதியிருக்கலாம் என்றும் கூறப்படுகிறது. இதற்கு ஆதாரமாக, 2 திமொத்தேயு மடலுக்கும் பவுல் தம் இறுதிக்காலத்தில் எழுதிய மடல்களுக்கும் இடையே நிலவும் ஒற்றுமை சுட்டிக்காட்டப்படுகிறது. அதே நேரத்தில் 2 திமொத்தேயு மடல் 1 திமொத்தேயுவிலிருந்தும் தீத்து மடலிலிருந்தும் வேறுபட்டிருப்பதும் கருதத்தக்கது.
# 2 திமொத்தேயு (நூல்)

## எழுதப்பட்ட சூழலும் நோக்கமும்

பவுல் தம் வாழ்வின் இறுதிக் கட்டத்தில் மீண்டும் ஒருமுறை சிறையில் அடைக்கப்பட்டதாகவும் அப்போது இரண்டாம் முறையாகத் திமொத்தேயுவுக்குத் திருமுகம் எழுதியதாகவும் கூறப்பட்டுள்ளது. முதல் முறை போலல்லாமல் இம்முறை அவர் ஒரு சாதாரண குற்றவாளிபோல் நடத்தப்பட்டார் (காண்க: 2 திமொ 1:16; 2:9; 4:13) என்னும் குறிப்புத் தரப்பட்டுள்ளது. இத்திருமுகத்தில் ஆசிரியர், பவுலின் வாழ்வை எடுத்துக்காட்டாகக் கொண்டு பல அறிவுரைகளைத் திமொத்தேயுவுக்கு வழங்குவதைக் காண்கின்றோம்.
# 2 திமொத்தேயு (நூல்)

## மடலின் உள்ளடக்கம்

இத்திருமுகத்தில் பவுலைக் குறித்த செய்திகள் பல உள்ளன. மன உறுதியுடன் இருத்தலே இத்திருமுகத்தின் மையக் கருத்தாக அமைகிறது. "கடவுள் நமக்குக் கோழையுள்ளத்தினை அல்ல, வல்லமையும் அன்பும் கட்டுப்பாடும் கொண்ட உள்ளத்தையே வழங்கியுள்ளார்" (2 திமொ 1:7) என்று மடலாசிரியர் கூறுகிறார்.  
திமொத்தேயு தொடர்ந்து இயேசுவுக்குச் சான்று பகரவும், நற்செய்தி மற்றும் பழைய ஏற்பாட்டின் உண்மையான போதனைகளை ஏற்றுக்கொள்ளவும், போதகர், நற்செய்தியாளர் என்னும் முறையில் தம் கடமைகளைச் செவ்வனே செய்யவும் திருமுக ஆசிரியர் வலியுறுத்துகிறார்; துன்பங்கள் நடுவிலும் எதிர்ப்புகள் நடுவிலும் முன்மாதிரியாய் வாழ்ந்து காட்டப் பணிக்கிறார். பயனற்ற வீண் விவாதங்களில் திமொத்தேயு ஈடுபடலாகாது என அவர் அறிவுறுத்துகிறார்.  
பவுல் தம் வாழ்வின் இறுதிக்கட்டம் நெருங்கிவருவதை உணர்கின்றார்; கடவுளுக்கு உகந்த விதத்தில் தாம் பணியாற்றியதை நினைவுகூர்கின்றார்: "நான் பிரிந்து செல்ல வேண்டிய நேரம் வந்து விட்டது. நான் நல்லதொரு போராட்டத்தில் ஈடுபட்டேன். என் ஓட்டத்தை முடித்து விட்டேன். விசுவாசத்தைக் காத்துக் கொண்டேன். இனி எனக்கென வைக்கப்பட்டிருப்பது நேரிய வாழ்வுக்கான வெற்றி வாகையே" (2 திமொ 4:6-8).
# 2 திமொத்தேயு (நூல்)

## சில பகுதிகள்

**2 திமொத்தேயு 2:8-13**  
"தாவீதின் மரபில் வந்த இயேசு கிறிஸ்து  
இறந்து உயிர்பெற்று எழுந்தார் என்பதே என் நற்செய்தி.  
இதனை நினைவில் கொள்.  
இந்நற்செய்திக்காகவே நான் குற்றம் செய்தவனைப் போலச் சிறையிடப்பட்டுத் துன்புறுகிறேன்.  
ஆனால் கடவுளின் வார்த்தையைச் சிறைப்படுத்த முடியாது.  
தேர்ந்து கொள்ளப்பட்டவர்கள் மீட்பையும் அதனோடு இணைந்த என்றுமுள்ள மாட்சியையும்  
கிறிஸ்து இயேசு வழியாக அடையுமாறு அனைத்தையும் பொறுத்துக் கொள்கிறேன்.  
பின்வரும் கூற்று நம்பத் தகுந்தது:  
'நாம் அவரோடு இறந்தால், அவரோடு வாழ்வோம்;  
அவரோடு நிலைத்திருந்தால், அவரோடு ஆட்சிசெய்வோம்;  
நாம் அவரை மறுதலித்தால் அவர் நம்மை மறுதலிப்பார்.  
நாம் நம்பத்தகாதவரெனினும் அவர் நம்பத்தகுந்தவர்.  
ஏனெனில் தம்மையே மறுதலிக்க அவரால் இயலாது.'  
இவற்றை நீ அவர்களுக்கு நினைவுறுத்து."  
**2 திமொத்தேயு 4:1-5**  
"கடவுள் முன்னிலையிலும்  
வாழ்வோருக்கும் இறந்தோருக்கும் தீர்ப்பு அளிக்கப் போகிற கிறிஸ்து இயேசு முன்னிலையிலும்  
அவர் தோன்றப்போவதை முன்னிட்டும் அவரது ஆளுகையை முன்னிட்டும்  
நான் ஆணையிட்டுக் கூறுவது:  
இறைவார்த்தையை அறிவி.  
வாய்ப்புக் கிடைத்தாலும் கிடைக்காவிட்டாலும் இதைச் செய்வதில் நீ கருத்தாயிரு.  
கண்டித்துப் பேசு; கடிந்துகொள்;  
அறிவுரை கூறு; மிகுந்த பொறுமையோடு கற்றுக்கொடு.  
ஒரு காலம் வரும். அப்போது மக்கள் நலந்தரும் போதனையைத் தாங்கமாட்டார்கள்.  
மாறாக, செவித்தினவு கொண்டவர்களாய்த்  
தங்கள் தீய நாட்டங்களுக்கேற்பத் தங்களுக்கெனப் போதகர்களைத் திரட்டிக்கொள்வார்கள்.  
உண்மைக்குச் செவிசாய்க்க மறுத்துப் புனைகதைகளை நாடிச் செல்வார்கள்.  
நீயோ அனைத்திலும் அறிவுத் தெளிவோடிரு;  
துன்பத்தை ஏற்றுக்கொள்;  
நற்செய்தியாளனின் பணியை ஆற்று;  
உன் திருத்தொண்டை முழுமையாய்ச் செய்."
# 2 திமொத்தேயு (நூல்)

## உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை (வாழ்த்து) | 1:1-2 | 400 |  |
| 2. திமொத்தேயுவுக்கு அறிவுரை | 1:3 - 2:13 | 400 - 401 |  |
| 3. தவறான போதனை குறித்து அறிவுரை | 2:14 - 4:8 | 401 - 403 |  |
| 4. பவுலின் நிலைமை | 4:9-18 | 403 - 404 |  |
| 5. முடிவுரை | 4:19-22 | 404 | } |
# தட்டையான புவி

(1888) காட்டுகிறது ]]  
பூமியின் வடிவம் தட்டைதளம் அல்லது வட்டத்தட்டு எனும் கருத்தே **தட்டையான புவி** கோட்பாடு. பண்டைய கிரேக்கம், குப்தர் காலம் வரையிலான பண்டைய இந்தியா மற்றும் 17-ஆம் நூற்றாண்டு வரையிலான சீனா போன்ற பல நாகரீகங்களில் நமது பூமி தட்டையானது என்றே நம்பப்பட்டது.பூமி தட்டையானது என்றும் மற்றும் அதன் மேலே கவிழக்கபட்ட கிண்ணம் போன்றது வானம் என்றும் அமேரிக்கத்தின் கண்டுபிடிப்பு வரையிலான புதிய உலகம் நாகரீகங்கள் கருதின.
# தீத்து (நூல்)

**தீத்து** அல்லது **தீத்துக்கு எழுதிய திருமுகம்** (*Letter [Epistle] to Titus*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பதினேழாவதாகவும், தூய பவுலின் திருமுகங்கள் வரிசையில் பன்னிரண்டாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Titon (Επιστολή Προς Τίτον) எனவும் இலத்தீன் மொழிபெயர்ப்பில் Epistula ad Titum எனவும் உள்ளது .
# தீத்து (நூல்)

## ஆசிரியர்

திமொத்தேயுவுக்கு எழுதப்பட்ட இரண்டு திருமுகங்களும், தீத்துவுக்கு எழுதப்பட்ட திருமுகமும் **ஆயர் பணித் திருமுகங்கள்** என வழங்கப்பெறுகின்றன. ஆயர்களான திமொத்தேயுவுக்கும் தீத்துவுக்கும் ஆயர் பணி பற்றி எழுதப்பட்டுள்ளதால் இவை இவ்வாறு பெயர் பெறுகின்றன.  
இவற்றைப் பவுலே நேரடியாக எழுதினாரா என்பது பற்றி ஐயப்பாடு உள்ளது. இத்திருமுகங்களில் காணப்படும் சொற்கள், மொழி நடை, திருச்சபை அமைப்புமுறை ஆகியவற்றின் அடிப்படையில் பார்க்கும்போது, இவற்றைப் பவுலே எழுதியிருப்பார் எனக் கூறுவது கடினமாய் இருக்கிறது. பவுலின் சிந்தனையில் வளர்ந்த அவருடைய சீடர்கள் திருமுகம் எழுதப்பட்ட காலகட்டத்தில் அவர் என்ன கூறியிருப்பார் என்பதை உணர்ந்து, அவர் பெயரால் இத்திருமுகங்களை எழுதியிருப்பார்கள் எனக் கருத இடமிருக்கிறது. இவ்வாறு எழுதுவது அக்காலத்தில் முறையானதாகக் கருதப்பட்டது. முதல் நூற்றாண்டின் இறுதியிலோ இரண்டாம் நூற்றாண்டின் தொடக்கத்திலோ இவை எழுதப்பட்டிருக்கலாம்.  
ஆயர்பணித் திருமுகங்களில் மூன்றாவதாக வருவது தீத்துக்கு எழுதிய இந்தத் திருமுகம். விவிலிய வரிசையில் மூன்றாவதாக வந்தாலும் இதுவே முதலில் எழுதப்பட்டிருக்க வேண்டும் எனத் தெரிகிறது. இந்நூல்களைத் தொகுத்தவர்கள் அவை எழுதப்பட்ட காலத்தை அடிப்படையாகக் கொண்டு அல்ல, அவற்றின் அளவை அடிப்படையாகக் கொண்டே வரிசைப்படுத்தினார்கள். தீத்து என்பவர் பிற இனத்துக் கிறிஸ்தவர். அவர் பவுலுடன் அந்தியோக்கியாவிலிருந்து எருசலேம் சென்றார் (காண்க: கலா 2:1; திப 15:2); பவுலின் மூன்றாம் பயணத்தின்போது உடன் சென்றார் (காண்க: 2 கொரி 1:13; 7:6; 13:4).  
அவர் கிரேத்துத் தீவின் ஆயராக விளங்கும்போது இத்திருமுகம் எழுதப்பட்டதாகச் சொல்லப்பட்டுள்ளது. அங்கே மூப்பர்கள், ஆயர்களை நியமிக்கும் பொறுப்பு இவரிடம் இருந்தது.
# தீத்து (நூல்)

## உள்ளடக்கம்

கிரேத்துத் தீவில் திருச்சபை வளர்ச்சி குன்றிய சூழ்நிலையில் தீத்து சரியான உதவியாளர்களைத் தேர்ந்தெடுக்க வேண்டும் எனப் பணிக்கிறார் இத்திருமுக ஆசிரியர் (காண்க: தீத் 1:15-16). கிரேத்துச் சபையிலுள்ள முதியவர், இளைஞர், அடிமைகள் ஆகியோருக்கு எப்படிப் போதிப்பது எடுத்துக் காட்டுகிறார்; இறுதியாகக் கிறிஸ்தவ நல்லொழுக்கத்துடன் அமைதியுடனும் அன்புடனும் இருத்தல், பகைமை, வாக்குவாதம், பிளவுகள் ஆகியவற்றைத் தவிர்த்தல் ஆகியவை குறித்துப் பேசுகிறார்; கிரேத்து மக்கள் தங்கள் வாழ்வை மாற்றிக்கொள்ள கிறிஸ்துவின் மீட்பளிக்கும் பலியே முன்மாதிரி என்கிறார்.
# தீத்து (நூல்)

## சில பகுதிகள்

**தீத்து 1:7-9**  
"சபைக் கண்காணிப்பாளர்கள் கடவுள் பணியில் பொறுப்பாளர்களாய் இருப்பதால்,  
அவர்கள் குறைச்சொல்லுக்கு ஆளாகாதிருக்க வேண்டும்.  
அகந்தை, முன் கோபம், குடிவெறி, வன்முறை,  
இழிவான ஊதியத்தின்மேல் ஆசை ஆகியவை இவர்களிடம் இருக்கக்கூடாது.  
மாறாக, அவர்கள் விருந்தோம்பல், நன்மையில் நாட்டம்,  
கட்டுப்பாடு, நேர்மை, அர்ப்பணம், தன்னடக்கம் ஆகியவற்றைக் கொண்டிருக்கவேண்டும்.  
அவர்கள் தங்களுக்குக் கற்பிக்கப்பட்ட உண்மைச் செய்தியைப் பற்றிக் கொண்டிருக்க வேண்டும்.  
அப்பொழுது அவர்கள் நலந்தரும் போதனையை அறிவுறுத்தவும்  
எதிர்த்துப் பேசுவோரின் தவற்றை எடுத்துக் காட்டவும் வல்லவர்களாய் இருப்பார்கள்."  
**தீத்து 3:4-11**  
"நம் மீட்பராம் கடவுளின் நன்மையும் மனித நேயமும் வெளிப்பட்டபோது,  
நாம் செய்த அறச்செயல்களை முன்னிட்டு அல்ல,  
மாறாகத் தம் இரக்கத்தை முன்னிட்டு,  
புதுப் பிறப்பு அளிக்கும் நீரினாலும் புதுப்பிக்கும் தூய ஆவியாலும் கடவுள் நம்மை மீட்டார்.  
அவர் நம் மீட்பராகிய இயேசு கிறிஸ்துவின் வழியாகத் தூய ஆவியை நம்மீது நிறைவாகப் பொழிந்தார்.  
நாம் அவரது அருளால் அவருக்கு ஏற்புடையவர்களாகி,  
நாம் எதிர்நோக்கி இருக்கும் நிலைவாழ்வை உரிமைப்பேறாகப் பெறும் பொருட்டே இவ்வாறு செய்தார்.  
இக்கூற்று உண்மையானது.  
கடவுளிடம் நம்பிக்கை கொண்டவர்கள் நற்செயல்களைச் செய்யக் கருத்தாய் இருக்கும்படி  
நீ வலியுறுத்தவேண்டும் என்பதே என் விருப்பம்.  
இந் நற்செயல்களைச் செய்வதே முறையானது; இவை மக்களுக்குப் பயன்படும்.  
மடத்தனமான விவாதங்கள், மூதாதையர் பட்டியல்கள் பற்றிய ஆய்வுகள்,  
போட்டி மனப்பான்மை, திருச்சட்டத்தைப் பற்றிய சண்டைகள் ஆகியவற்றை விலக்கு.  
இவை பனயனற்றவை, வீணானவை.  
சபையில் பிளவு ஏற்படக் காரணமாயிருப்போருக்கு ஒருமுறை,  
தேவையானால் இன்னொரு முறை அறிவு புகட்டிவிட்டுப் பின் விட்டுவிடு.  
இப்படிப்பட்டவர் நெறிதவறியோர் என்பதும்  
தங்களுக்கே தண்டனைத் தீர்ப்பளித்துக்கொண்ட பாவிகள் என்பதும் உனக்குத் தெரிந்ததே."
# தீத்து (நூல்)

## உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை (வாழ்த்து) | 1:1-4 | 406 |  |
| 2. கிரேத்துவில் தீத்துவின் பணி | 1:5-16 | 406 - 407 |  |
| 3. திருச்சபையில் பல்வேறு குழுக்களின் கடமைகள் | 2:1-15 | 407 |  |
| 4. அறிவுரைகளும் எச்சரிக்கைகளும் | 3:1-11 | 407 - 408 |  |
| 5. முடிவுரை | 3:12-15 | 408 | } |
# 2009 பதுஅ உலககிண்ண தகுநிலைப் போட்டிகள்

**2009 பதுஅ உலகக்கிண்ண தகுநிலைப் போட்டிகள்** ஏப்ரல் 2009ஆம் ஆண்டு தென்னாபிரிக்காவில் நடைபெற்ற ஓர் துடுப்பாட்டப் போட்டியாகும். இது 2011 உலகக்கிண்ணத்திற்கான இறுதி தகுநிலைப் போட்டியாகும்.  
முன்பு பதுஅ கோப்பை என அறியப்பட்ட போட்டிகளின் மறுபதிப்பான இப்போட்டிகள் 2007-09 உலக துடுப்பாட்ட சங்கப்போட்டிகளின் இறுதிப் போட்டிகளாகும்.
# 2009 பதுஅ உலககிண்ண தகுநிலைப் போட்டிகள்

## அணிகள்

முந்தைய உலகக்கிண்ண ஆட்டத்தின் மூலம் ஒருநாள் பன்னாட்டுத் துடுப்பாட்டத்தில் பங்குகொள்ள தகுதிபெற்றவையும் மற்றும் ***உலக துடுப்பாட்ட சங்கப்போட்டிகளின் முதல் கோட்டத்தில்*** இருப்பவையுமான கீழ்வரும் நாடுகள் நேரடியாகத் தகுதி பெற்றன.  
- ***2007 பதுஅ உலக துடுப்பாட்ட சங்கப்போட்டிகள் கோட்டம் இரண்டு*** வழியே உயர்வு பெற்றவை:  
- ***2009 பதுஅ உலக துடுப்பாட்ட சங்கப்போட்டிகள் கோட்டம் மூன்று*** வழியே உயர்வு பெற்றவை:  
இந்தப் போட்டிகளில் முதல் நான்கு இடங்களைப் பிடித்த அணிகள் 2011 துடுப்பாட்ட உலகக்கிண்ணப் போட்டிகளில் விளையாடத் தகுதி பெற்றவர்கள் ஆகின்றனர். முதல் ஆறு இடங்களில் உள்ள அணிகள் ஒருநாள் பன்னாட்டுத் துடுப்பாட்டம் ஆடும் தகுதியை அடுத்த நான்கு ஆண்டுகளுக்குப் பெறுகின்றனர் அல்லது அந்நிலையைத் தக்கவைத்துக் கொள்கின்றனர்; மேலும் இந்த ஆறு அணிகள் ***பதுஅ பெருநிலப்பகுதி கிண்ணப் போட்டிகளில்*** பங்கேற்கும் தகுதி பெறுகின்றனர். கடைசி இரண்டு அணிகள் **2011 பதுஅ உலக துடுப்பாட்ட சங்கப்போட்டிகள் கோட்டம் மூன்றிற்கு** கீழிறக்கப்படுகின்றன. இப்போட்டிகளின் இறுதி ஆட்டமும் மூன்றாவது, ஐந்தாவது இடத்திற்கான ஆட்டங்களும் அலுவல்முறை ஒருநாள் பன்னாட்டு துடுப்பாட்டங்களாக அங்கீகரிக்கப்பட்டுள்ளன.
# 2009 பதுஅ உலககிண்ண தகுநிலைப் போட்டிகள்

## அணிகள்

### முடிவுகள்

அயர்லாந்து 2011 உலகக்கிண்ணப் போட்டிகளில் பங்கெடுக்க தகுநிலை பெற்றது. இறுதிப்போட்டியில் கனடாவை. வென்றது. அவர்களுடன் கனடா, நெதர்லாந்து மற்றும் கென்யா அணிகள் தகுதி பெற்றன.  
ஆப்கானிஸ்தான் மற்றும் இசுகாட்லாந்து ஒருநாள் பன்னாட்டுத் துடுப்பாட்டப் போட்டிகளில் விளையாடத் தகுதி பெற்றன; அத்துடன் ஐந்தாவது இடத்திற்கு அவர்களிடையே நடந்த ஆட்டத்தில் ஆப்கானிஸ்தான் வென்றது. இதன் மூலம் ஒரே ஆண்டில் உலக கோட்டம் ஐந்திலிருந்து ஒருநாள் பன்னாட்டத் துடுப்பாட்டம் ஆடும் தகுநிலை வரை முன்னேறி ஆப்கானிஸ்தான் அணி சாதனை படைத்தது.
# 2009 பதுஅ உலககிண்ண தகுநிலைப் போட்டிகள்

## இறுதி நிலவரம்

| இடம் | அணி | உயர்வு/கீழிறக்கம் |
| --- | --- | --- |
| 1st | 2011 துடுப்பாட்ட உலகக்கிண்ணம் ஆட தகுதி மற்றும் ஒ.ப.து நிலை (4 ஆண்டுகள்) மற்றும் **2009–10 பதுஅ பெருநிலப்பகுதி கிண்ணம்**தகுதி |  |
| 2வது |  |  |
| 3வது |  |  |
| 4வது |  |  |
| 5வது | ஒ.ப.து நிலை (4 ஆண்டுகள்) மற்றும் **2009–10 பதுஅ பெருநிலப்பகுதி கிண்ணம்** தகுதி |  |
| 6வது |  |  |
| 7வது | கீழிறக்கம்: **2011 பதுஅ உலக துடுப்பாட்ட சங்கப்போட்டி கோட்டம் இரண்டு** மற்றும் **2009–10 பதுஅ பெருநிலப்பகுதி கேடயம் தகுதி** |  |
| 8வது |  |  |
| 9வது |  |  |
| 10வது |  |  |
| 11வது | **2011 பதுஅ உலக துடுப்பாட்ட சங்கப்போட்டி கோட்டம் மூன்றிற்கு** கீழிறக்கம் |  |
| 12வது |  |  |
# 2009 பதுஅ உலககிண்ண தகுநிலைப் போட்டிகள்

## இவற்றையும் காண்க

- உலக துடுப்பாட்ட சங்கப்போட்டிகள்
- 2011 துடுப்பாட்ட உலகக்கிண்ணம்
# சியரீசு (குறுங்கோள்)

**சியரீசு** (*Ceres* ; சின்னம்: ) என்பது இதுவரை அறியப்பட்ட குறுங்கோளில் மிகப்பெரியது ஆகும். இது செவ்வாய் மற்றும் வியாழன் ஆகிய கோள்களுக்கு இடையே உள்ள சிறுகோள் பட்டையில் அமைந்துள்ளது. இது 1801 ஆம் ஆண்டு சனவரி 1 அன்று இத்தாலிய வானியலாளர் கியூசெப்பே பியாத்சி என்பவரால் கண்டுபிடிக்கப்பட்டது. மேலும் இது அரை நூற்றாண்டு வரை எட்டாவது கோளாக விளங்கியது. சியரீசு எனும் உரோமானியப் பெண் கடவுளின் பெயரே இந்தக் குறுங்கோளுக்குச் சூட்டப்பட்டுள்ளது. இதற்கு துணைக்கோள்கள் எதுவும் இல்லை. முதலில் ஒரு சிறுகோள் என்று கருதப்பட்டு வந்த சியரீசு, மற்ற சிறுகோள்களை விட வேறுபட்டது என தெரியவந்தது. எனவே உலகளாவிய வானியல் ஒன்றியம் 2006ஆம் ஆண்டு சியரீசை குறுங்கோளாக வகைப்படுத்தியது.
# பிலமோன் (நூல்)

**பிலமோன்** அல்லது **பிலமோனுக்கு எழுதிய திருமுகம்** (*Letter [Epistle] to Philemon*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் பதினெட்டாவதாகவும், தூய பவுலின் திருமுகங்கள் வரிசையில் பதின்மூன்றாவதாகவும் அமைந்துள்ளது. மூல மொழியாகிய கிரேக்கத்தில் இந்நூலின் பெயர் Epistole pros Philemona (Επιστολή Προς Φιλήμονα) எனவும் இலத்தீன் மொழிபெயர்ப்பில் Epistula ad Philemonem எனவும் உள்ளது .  
இத்திருமுகம் பவுல் எழுதிய பதின்மூன்று மடல்களிலும் மிகச் சிறியதாகும். மூல பாடமாகிய கிரேக்கத்தில் இம்மடல் 335 சொற்களை மட்டுமே கொண்டுள்ளது. இதில் அதிகாரப் பிரிவுகள் இல்லை. மொத்தம் 25 வசனங்கள் மட்டுமே உண்டு.
# பிலமோன் (நூல்)

## ஆசிரியர்

புதிய ஏற்பாட்டுத் திருமுகங்களுள் பரிந்துரை மடலாக விளங்குவது பிலமோனுக்கு எழுதப்பட்ட திருமுகமாகும். அழகிய சொல்லாட்சியுடன் நளினமான முறையில் பவுல் இச்சிறு மடலை எழுதியுள்ளார். கிறிஸ்தவ அன்பு மன்னிப்பு மிகுந்ததாய், தீமை செய்தோரையும் அன்புடன் ஏற்றுகொள்வதாய் அமைய வேண்டும் எனும் உயரிய கருத்தை இத்திருமுகம் எடுத்துக் கூறுகிறது.  
இத்திருமுகம் நேர்த்தியான முறையில் வரையப்பட்டுள்ளது. பழங்கால உரோமை, கிரேக்க இலக்கிய முறையில் இக்கடிதத்தில் வரும் பரிந்துரை அமைந்துள்ளது.
# பிலமோன் (நூல்)

## எழுதப்பட்ட சூழலும் நோக்கமும்

கொலோசை நகரிலிருந்த முக்கிய கிறிஸ்தவரும் செல்வருமான பிலமோன் என்பவரிடம் ஒனேசிம் என்பவர் அடிமைத் தொழில் செய்துவந்தார். ஒரு குறிப்பிட்ட சூழ்நிலையில் அவர் தலைவரிடமிருந்து தப்பியோடிவிட்டார் (பில 18). இதற்கு உரோமைச் சட்டப்படி மரண தண்டனை கொடுக்கலாம். ஆனால் ஒனேசிம் தம் தலைவரின் நண்பரான தூய பவுலை நாடி வந்தார்; சிறிது காலம் அவரோடு இருந்து கிறிஸ்தவராகிய பின்னர் தம் தலைவரிடம் திரும்பிச் செல்ல விழைந்தார். அப்போது பவுல், பிலமோன் ஒனேசிமுவை மன்னித்து ஏற்றுக்கொள்ள வேண்டும்; ஓர் அடிமையாக அல்ல, ஒரு சகோதரக் கிறிஸ்தவராகவே ஏற்றுக்கொள்ள வேண்டும் எனக் கோரி இப்பரிந்துரைக் கடிதத்தை எழுதி அனுப்புகிறார்.  
இக்கடிதத்தைப் பவுல் கி.பி. 61ஆம் ஆண்டு உரோமைச் சிறையிலிருந்து எழுதினார் என்பது மரபுக் கருத்து. எனினும் இதனை அவர் தம் மூன்றாம் நற்செய்திப் பயணத்தின்போது எபேசிலிருந்து எழுதியிருக்க வேண்டும் என்றே பெரும்பான்மையான அறிஞர்கள் கருதுகின்றனர். அவ்வாறாயின் இம்மடல் கி.பி. 53-56 அளவில் எழுதப்பட்டது.
# பிலமோன் (நூல்)

## பிலமோன் திருமுகமும் அடிமைத்தனமூம்

பவுல் ஒரு தனி ஆளுக்கு எழுதியதாக அமைந்தது பிலமோன் திருமுகம். தம் நண்பரான பிலமோன் நடந்ததை மறந்துவிட்டு, ஓடிப்போன அடிமையாகிய ஒனேசிமுவை மன்னித்து ஏற்றுக்கொள்ள வேண்டும் என்னும் பரிந்துரையை பவுல் முன்வைக்கின்றார். தனது பழைய வாழ்க்கையை விட்டுவிட்டு, இயேசு கிறிஸ்துவிடம் நம்பிக்கை கொண்டு புதிய மனிதராக மாறிவிட்டிருந்தார் ஒனேசிமு. எனவே பவுல் "இனி ஒனேசிமுவை நீர் அடிமையாக அல்ல, அடிமையைவிட மேலானவனாக, அதாவது உம்முடைய அன்பார்ந்த சகோதரனாக ஏற்றுக்கொள்ளும்" என்று பிலமோனுக்கு எழுதுகிறார் (வசனம் 16).  
பவுல் பிலமோனின் முன்வைத்த கோரிக்கை என்ன? பிலமோன் ஒனேசிமுவை மன்னித்து ஏற்க வேண்டுமா, விடுதலை செய்ய வேண்டுமா? ஒனேசிமுவை "சகோதரனாகவும்" "அடிமையாகவும்" ஏற்க வேண்டுமா? ஒனேசிமுவை மன்னித்து, மீண்டும் அவரைப் பவுலிடம் அனுப்பிவைக்க வேண்டுமா (காண்க: வசனங்கள் 14, 20)? கிறிஸ்தவராக மாறிவிட்ட ஒனேசிமு இனிமேல் அடிமை நிலையிலிருந்து விடுதலை பெற்று, "சகோதரராக" மாறிவிட்டாரா? - இக்கேள்விகளுக்குத் தெளிவான, அறுதியான பதில் இத்திருமுகத்தில் இல்லை.  
பவுல் வாழ்ந்த காலமாகிய கி.பி. முதல் நூற்றாண்டில் அடிமைகளை வாங்குவதும் விற்பதும் வழக்கமாய் இருந்தது. கிரேக்க மற்றும் உரோமை கலாச்சாரங்கள் அடிமைத்தனத்தை ஏற்றிருந்தன. அடிமைகள் மனித மாண்போடு நடத்தப்படவில்லை, மாறாக, விற்பனைப் பொருள்போலவே கருதப்பட்டார்கள். அந்தச் சமூக வழக்கத்தைத் தூய பவுல் கேள்விக்கு உட்படுத்தவில்லை; கண்டனம் செய்யவில்லை. ஆயினும் அடிமைத்தனம் என்னும் சமூக அநீதியை ஒழிப்பதற்கான அடித்தளம் இம்மடலில் உள்ளது. அடிமை-எசமான் உறவு மாறவில்லை என்றாலும் அவர்கள் இருவருமே இயேசு கிறிஸ்துவில் உடன்பிறப்புகள் என்னும் உறவால் பிணைந்திருக்கிறார்கள்; எனவே, அந்த அன்புப் பிணைப்பு சகோதர, சமத்துவ நிலையின் அடித்தளத்தில் அமைய வேண்டும். இந்த உண்மையைப் பவுல் பிலமோனுக்கு உணர்த்தினார்.  
16ஆம் நூற்றாண்டிலும் அதன் பிறகும் இங்கிலாந்து, அமெரிக்கா போன்ற நாடுகள் அடிமைகளை வாங்கி விற்று மிகுந்த ஆதாயம் ஈட்டின. அப்போது, கிறிஸ்தவம் அடிமைத்தனத்தை ஆதரிக்கிறதா எதிர்க்கிறதா என்னும் விவாதம் எழுந்தது. அடிமைத்தனம் கிறிஸ்தவ போதனைக்கு எதிரானது என்று வாதாடியவர்களும், அடிமைத்தனத்தை ஆதரித்தவர்களும் பிலமோன் திருமுகத்தை மேற்கோள் காட்டினார்கள் என்பது குறிப்பிடத்தக்கது.
# பிலமோன் (நூல்)

## ஒரு பகுதி

**பிலமோன் 8-21**  
"நீர் செய்ய வேண்டியதை உமக்குக் கட்டளையிட,  
கிறிஸ்தவ உறவில், எனக்கு முழு உரிமை உண்டு என்றாலும்,  
அன்பின் பெயரால் வேண்டுகோள் விடுவிக்கவே விரும்புகிறேன்.  
கிறிஸ்து இயேசுவின் தூதுவனாக அவர் பொருட்டுக் கைதியாக இருக்கும்  
பவுலாகிய எனக்குச் சிறையிலிருந்த போது பிள்ளையான ஒனேசிமுக்காக உம்மிடம் வேண்டுகிறேன்.  
முன்பு உமக்குப் பயனற்றவனாக இருந்த அவன், இப்பொழுது எனக்கும் உமக்கும் பயனுள்ளவன்.  
அவனை உம்மிடம் திரும்ப அனுப்புகிறேன்.  
அவனை அனுப்புவது என் இதயத்தையே அனுப்புவது போலாகும்.  
நற்செய்தியின் பொருட்டுச் சிறையுற்றிருக்கும் எனக்கு,  
உமது பெயரால் பணியாற்ற, அவனை என்னிடமே நிறுத்திக் கொள்ள விரும்பினேன்.  
ஆனால் நீர் செய்யும் நன்மையைக் கட்டாயத்தினால் செய்யாமல்,  
மனமாரச் செய்ய வேண்டு மென்று நினைத்தே,  
உம்முடைய உடன்பாடின்றி எதையும் செய்ய நான் விரும்பவில்லை.  
அவன் என்றும் உம்மோடு இருக்க உம்மை விட்டுச் சிறிது காலம் பிரிந்திருந்தான் போலும்!  
இனி அவனை நீர் அடிமையாக அல்ல, அடிமையை விட மேலானவனாக,  
அதாவது உம்முடைய அன்பார்ந்த சகோதரனாக ஏற்றுக் கொள்ளும்.  
அவன் என் தனிப்பட்ட அன்புக்குரியவன்.  
அப்படியானால் மனிதன் என்னும் முறையிலும் ஆண்டவரைச் சார்ந்தவன் என்னும் முறையிலும்  
அவன் எத்துணை மேலாக உம் அன்புக்குரியவனாகிறான்!  
எனவே, நமக்குள்ள நட்புறவைக் கருதி, என்னை ஏற்றுக் கொள்வது போல் அவனையும் ஏற்றுக் கொள்ளும்.  
அவன் உமக்கு ஏதாவது தீங்கு இழைத்திருந்தால் அல்லது கடன்பட்டிருந்தால் அது என் கணக்கில் இருக்கட்டும்.  
நானே அதற்கு ஈடு செய்வேன், எனப் பவுலாகிய நான் என் கைப்பட எழுதுகிறேன்.  
நீர் உம்மையே எனக்குக் கடனாகச் செலுத்த வேண்டுமென நான் உமக்குச் சொல்ல வேண்டியதில்லை.  
ஆம் சகோதரரே, ஆண்டவர் பொருட்டு எனக்கு இந்த உதவியைச் செய்யும்.  
கிறிஸ்துவின் பெயரால் என் உள்ளம் புத்துயிர் பெறச் செய்யும்.  
என் சொல்லுக்கு நீர் இணங்குவீர் என்னும் நம்பிக்கையோடு இதை எழுதுகிறேன்.  
நான் கேட்பதற்கு மேலாகவே நீர் செய்வீர் என்பது எனக்குத் தெரியும்."
# பிலமோன் (நூல்)

## உட்பிரிவுகள்

</div>  
| பொருளடக்கம் - பகுதிப் பிரிவு | வசனங்கள் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை
(வாழ்த்து, பிலமோனின் அன்பும்  
நம்பிக்கையும்) | வச 1-7 | 410 |  |
| 2. ஒனேசிமுக்காக வேண்டுகோள் | வச 8-21 | 410 - 411 |  |
| 3. முடிவுரை | வச 22-25 | 411 | } |
# எழுத்துமயக்கம்

இக்குறைபாடால் வெவ்வேறு நபர்கள் வெவ்வேறு அளவுகளில் பாதிக்கப்படுகின்றனர். சொற்களை உச்சரிப்பதில் சிரமம், விரைவாகப் படிப்பதில் சிரமம், வார்த்தைகளை எழுதுவதில் சிரமம், உள்ளத்தில் தோன்றும் வார்த்தைகளை ஒலிப்பதில் சிரமம்", சத்தமாகப் படிக்கும்போது வார்த்தைகளை உச்சரிப்பதில் சிரமம், ஒருவர் படிப்பதைப் புரிந்துகொள்வதில் சிரமம் போன்றவை இக்குறைபாட்டால் விளையும் சில சிக்கல்கள் ஆகும். பெரும்பாலும் இந்த சிரமங்கள் முதலில் பள்ளியில் கவனிக்கப்படுகின்றன. இச் சிரமங்கள் தன்னிச்சையானவையாகும். மேலும் இந்தக் குறைபாடு உள்ளவர்களுக்கு கற்றுக்கொள்ள இயல்பான விருப்பமும் இருக்கும். எழுத்து மயக்கம் உள்ளவர்களுக்கு அதிகக் கவனக்குறை, மீச்செயற்பாடு கோளாறு, மொழி வளர்ச்சி கோளாறுகள் மற்றும் எண்களில் சிரமங்கள் போன்ற இயலாமைகள் அதிகமாக இருக்கும்.  
எழுத்துமயக்க குறைபாட்டிற்கான சிகிச்சையானது நபரின் தேவைகளைப் பூர்த்தி செய்யும் வகையில் அவருக்கான கற்பித்தல் முறைகளை சரிசெய்வதை உள்ளடக்கியுள்ளது. ஒருவேளை அடிப்படை பிரச்சனையை குணப்படுத்தாவிட்டாலும், கற்பித்தல் முறைகளை சரிசெய்வது அறிகுறிகளின் அளவையோ அல்லது தாக்கத்தையோ குறைக்கலாம். பார்வையை இலக்காகக் கொண்ட சிகிச்சைகள் பலனளிக்கவில்லை. எழுத்து மயக்கக் குறைபாடு என்பது மிகவும் பொதுவான கற்றல் குறைபாடு ஆகும். இது உலகின் அனைத்து பகுதிகளிலும் காணப்படுகிறது. மக்கள் தொகையில் 3–7% பேரை இக்குறைபாடு பாதிக்கிறது; இருப்பினும், பொது மக்களில் 20% வரை ஓரளவு அறிகுறிகளைக் கொண்டிருக்கின்றனர். எழுத்து மயக்கம் பெரும்பாலும் சிறுவர்களிடையே கண்டறியப்பட்டாலும், ஆசிரியர்கள் மற்றும் நிபுணர்களிடையே சுயமாக பூர்த்திசெய்யும் பரிந்துரை சார்பும் இதற்கு ஓரளவு காரணமாகும். இந்த நிலை ஆண்களையும் பெண்களையும் சமமாகப் பாதிக்கிறது என்றும் கூறப்படுகிறது. சிலர் எழுத்து மயக்கக் குறைபாட்டை வேறுபட்ட கற்றல் முறையாகக் கருதுகிறார்கள். இதற்கு நன்மைகள் மற்றும் தீமைகள் இரண்டும் உள்ளன என்றும் நம்புகிறார்கள்.
# எழுத்துமயக்கம்

## வகைகள்

எழுத்துமயக்கக் குறைபாடு, வளர்ச்சி எழுத்துமயக்கம், பெறப்பட்ட எழுத்துமயக்கம் என இரண்டு வடிவங்களாக பிரிக்கப்படுகிறது. மூளை காயம் அல்லது பக்கவாதம் போன்ற நரம்பியல் பாதிப்புகளுக்குப் பிறகு பெறப்பட்ட எழுத்துமயக்க பாதிப்பு ஏற்படுகிறது. பெறப்பட்ட எழுத்துமயக்க பாதிப்பு உள்ளவர்கள் வளர்ச்சிக் கோளாறின் சில அறிகுறிகளைக் காட்டுகிறார்கள். ஆனால் இவர்களுக்கு வெவ்வேறு மதிப்பீட்டு உத்திகள் மற்றும் சிகிச்சை அணுகுமுறைகள் தேவைப்படுகின்றன. கரு வளர்ச்சியின் ஆரம்ப கட்டங்களில் மூளை வளர்ச்சியில் ஏற்படும் சிக்கல்களால் வளர்ச்சி எழுத்துமயக்கம் ஏற்படுகிறது. குழந்தை முதிர்ச்சியடையும் போது இந்த வகை எழுத்துமயக்கம் காலப்போக்கில் குறைகிறது. தற்காலத்தில் பல்வேறு வகையான எழுத்துமயக்க வகைகள் அறியப்படுகின்றன.